laion/Wikipedia-Exotic huggingface dataset:
Girls (שיר של ריטה אורה)

"Girls" (בעברית: בנות) הוא סינגל שהוקלט על ידי הזמרת-יוצרת הבריטית ריטה אורה, הראפרית האמריקאית קארדי בי והזמרות ביבי רקסה וצ'ארלי XCX. השיר יצא לאור ב-11 במאי 2018, כסינגל השלישי מתוך אלבומה השני של אורה, Phoenix. עם יציאתו נכנס השיר אל המקום העשרים ושתיים במצעד הסינגלים הבריטי, והראשון במצעד שבניו זילנד. השיר נכתב על ידי קארדי בי, ריטה אורה, ביבי רקסה, קלנרד רפאל, אלי טמפוסי, ג'וני קופר, ג'ורדן ת'ורפ, בריאן לי, אנדרו וואט ובנג'מין דיל והופק על ידי קופר, וואט ובן ביליונס. את השיר ביצעה אורה ברדיו BBC ב-28 במאי 2018, ביחד עם צ'ארלי XCX. סוגו של השיר הוא פופ, תוף שמשולבים בו קטעים של היפ הופ. לפני שיצא הווידאו קליפ הרשמי של השיר, העלתה אורה לערוצה את קליפ המילים של השיר. קליפ המילים הפך במהרה לוויראלי, ונכון לדצמבר 2019, מונה הצפיות שלו עומד על 30 מיליון צפיות. ב-6 ביוני 2018, פורסם באופן רשמי הקליפ של השיר. נכון לדצמבר 2019, מונה הצפיות של הקליפ עומד על למעלה מ-65 מיליון צפיות. מידע על היצירה "Girls" באתר מיוזיק בריינז מידע על הסינגל "Girls" באתר מיוזיק בריינז מילות השיר "Girls" באתר Genius סרטון השיר "Girls" באתר יוטיוב Helen Croydon, ‏Rita Ora wants girls to play football – but she's part of the culture that stops us, The Telegraph, 21 May 2018 Official Singles Chart Top 100 | Official Charts Company, www.officialcharts.com (באנגלית) nztop40 "'Girls' Gone Wrong: Who Gets to Make a Gay Love Song?". The New York Times (באנגלית אמריקאית). 2018-05-18. ISSN 0362-4331. נבדק ב-2018-05-21. Rita Ora feat. Raye & Charli XCX - Girls (Radio 1's Big Weekend 2017), 2017, BBC Radio 1's Big Weekend - BBC Radio 1, BBC (באנגלית) "Rita Ora rallies Cardi B, Charli XCX, Bebe Rexha for "Girls": Stream". Consequence of Sound (באנגלית אמריקאית). 2018-05-11. נבדק ב-2018-05-21. Rita Ora, YouTube Rita Ora (2018-05-11), Rita Ora - Girls ft. Cardi B, Bebe Rexha & Charli XCX (Official Lyric Video), נבדק ב-2019-06-18 Rita Ora (2018-06-06), Rita Ora - Girls ft. Cardi B, Bebe Rexha & Charli XCX (Official Video), נבדק ב-2018-06-06 Rita Ora (2018-06-06), Rita Ora - Girls ft. Cardi B, Bebe Rexha & Charli XCX (Official Video), נבדק ב-2019-06-18 http://www.aria.com.au/pages/SinglesAccreds2019.htm, www.aria.com.au CERTIFICADOS – Pro-Música Brasil, pro-musicabr.org.br bpi ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl RITA ORA "Girls" | (Radio Date: 11/05/2018), radiodate.it (באנגלית) "Top 40 Rhythmic Future Releases | R&B Song and Hip-Hop Music Release Dates | ..." All Access (באנגלית). נבדק ב-2018-05-21. BBC - Radio 1 - Playlist, web.archive.org, ‏2018-05-25 Girls (feat. Cardi B, Bebe Rexha & Charli XCX) [Steve Aoki Remix] - Single by Rita Ora (באנגלית בריטית), נבדק ב-2018-12-21 Girls (feat. Cardi B, Bebe Rexha & Charli XCX) [Martin Jensen Remix] - Single by Rita Ora (באנגלית בריטית), נבדק ב-2018-12-21
Push Back

"Push Back" (לעיתים מעוצב כ-"PUSH BACK"; בעברית: "לדחוף בחזרה") הוא סינגל שהוקלט על ידי זמר האר אנד בי ני-יו, הזמרת האמריקאית ביבי רקסה וסטפלון דון. השיר יצא לאור ב-30 במרץ 2018, כסינגל מתוך אלבומו השביעי של ני-יו, Good Man. השיר יצא באופן רשמי בארצות הברית ב-17 באפריל 2018. השיר נכתב על ידי פזמונאים ומלחינים רבים, ביניהם ניתן למנות את ני-יו, סטארגייט שגם הפיק אותו, ביבי רקסה, סטפלון דון וכולי. השיר הוא שיר בסגנון הדאנסהול, המאפיין כמה שירים נוספים מתוך אלבומו של ני-יו. על השיר דיבר ני-יו בראיון אשר נערך איתו בסמוך להוצאתו כסינגל. הווידאו קליפ המלא שצולם עבור השיר יצא לאור ב-10 באפריל 2018, והועלה לערוצו של ני-יו בסמוך לכך. הקליפ בוים על ידי ג'יימס לירס, ונכון להיום מונה הצפיות שלו עומד על קרוב ל-30 מיליון צפיות. מידע על הסינגל "Push Back" באתר מיוזיק בריינז סרטון השיר "Push Back" באתר יוטיוב GOOD MAN (Deluxe) by Ne-Yo, Genius (באנגלית) "Top 40/M Future Releases | Mainstream Hit Songs Being Released and Their Release Dates ..." All Access (באנגלית). נבדק ב-2018-05-21. New Music: Ne-Yo feat. Bebe Rexha & Stefflon Don - 'Push Back' - Rap-Up | Rap-Up, www.rap-up.com (באנגלית) Video: Ne-Yo feat. Bebe Rexha & Stefflon Don - 'Push Back' - Rap-Up | Rap-Up, www.rap-up.com (באנגלית) "Ne-Yo Infiltrates The Dancehall With Bebe Rexha & Stefflon Don On "Push Back"". HipHopDX (באנגלית אמריקאית). נבדק ב-2018-05-21. "Ne-Yo Infiltrates The Dancehall With Bebe Rexha & Stefflon Don On "Push Back"". HipHopDX (באנגלית אמריקאית). נבדק ב-2018-05-21. Ne-Yo, YouTube NeYoVEVO (2018-04-10), Ne-Yo, Bebe Rexha, Stefflon Don - PUSH BACK, נבדק ב-2018-05-21 "Top 40/M Future Releases | Mainstream Hit Songs Being Released and Their Release Dates ..." All Access (באנגלית). נבדק ב-2018-05-21.
כביש 754

כביש 754 - הוא כביש אורך אזורי בצפון ישראל המחבר את כביש 77 והגליל התחתון אל נצרת. הכביש שאורכו 8.5 קילומטרים הוא כביש בעל נתיב אחד לכל כיוון לכל אורכו אשר מתחיל מצומת בית רימון על כביש 77 מצפון, עולה לכיון דרום דרך כפר כנא כאשר הוא משמש ככביש הראשי של הכפר, ממשיך בכיון דרום-מערב עד לצומת הכניסה למשהד ופונה לכיון דרום עד לצומת הכניסה לריינה כאשר לאחר הצומת הכביש חוזר ופונה לכיון דרום- מערב ומשמש כציר הראשי של ריינה עד לסיומו ברחוב הגליל בנצרת. הכביש בעיקר במקטע צומת בית רימון - צומת הכבישים 79/6400 עמוס מאוד ויוצר עומסי תנועה כבדים המשפעים על האזור ועל הכניסה ליישובים הסמוכים אליו, על פי תוכניות אמור הכביש להיות מורחב לכביש דו נתיבי בקטע בין כפר כנא לצומת הכבישים 6400/79, בנוסף צפוי להיבנות כביש עוקף כפר כנא ממזרח שיקרא "כביש 6500". אלי אשכנזי, נצרת עילית מתכננת כביש עוקף כפר כנא, באתר הארץ, 11 ביולי 2012 אלי אמינוב, עקיפה מסוכנת, באתר "העוקץ", 8 באוגוסט 2012
פסגת קינג (קולומביה הבריטית)

פסגת קינג (באנגלית: King Peak) היא הר בהרי הרוקי הקנדיים, בפרובינציית קולומביה הבריטית שבקנדה. גובהו של ההר הוא 2,848 מטרים מעל פני הים, והוא מתנשא לגובה של 918 מטרים מעל סביבתו (מעל מעבר גריזלי). ההר נמצא במרחק של 28 קילומטרים מהר נורמנדי. מפה טופוגרפית של אזור פסגת קינג מזג אוויר עדכני עבור פסגת קינג סטטיסטיקות מזג אוויר עבור פסגת קינג מידע גאוגרפי באתר אנציקלופדיית ההרים הקנדית
פסגת קינגס (קולומביה הבריטית)

פסגת קינגס (באנגלית: Kings Peak) היא הר הממוקם ברכס נהר אלק, על האי ונקובר, בפרובינציית קולומביה הבריטית שבקנדה. גובהו של ההר 2,065 מטרים מעל פני הים, והוא מתנשא לגובה של 328 מטרים מעל סביבתו. להר כתף נמוכה הידועה בשם פסגת קווינס (מילולית: "פסגת המלכות" - בשל קרבתה ל"פסגת קינגס" - מילולית: "פסגת המלכים"). ההר ממוקם בשטח הפארק הפרובינציאלי סטרתקונה, 25 קילומטרים צפונית לנהר גולד, ו-2 קילומטרים צפונית להר אלקהורן. פסגת קינה היא ההר הכי מתוייר על האי ונקובר, וזאת בשל קלות ההגעה אל ההר מהעיר ונקובר, וסמיכותו של ההר לכביש המהיר 28. שם ההר הופיע לראשונה במפה משנת 1919 ואומץ רשמית ב-76 בינואר 1949. העלייה הראשונה לפסגת ההר בוצעה על ידי ו. ר. קנט (W. R. Kent) וו. ו. אורקוהרט (W. W. Urquhart) בשנת 1913. פסגת קינגס באתר ממשלת קולומביה הבריטית מידע על הפארק הפרובינציאלי סטרתקונה פסגת קינגס באתר rockclimbing תצלום לוויין של פסגת קינגס פסגת קינגס באתר summitpost תיאור מסלול הטיפוס לפסגת קינגס באתר trailpeak מידע למטפסים, ותמונות ממסלול הטיפוס לפסגת קינגס(הקישור אינו פעיל) מידע עדכני למטפסים על פסגת קינגס מזג אוויר עדכני עבור פסגת קינגס סטטיסטיקות מזג אוויר עבור פסגת קינגס מזג אוויר עדכני עבור פסגת קינגס לפי גבהים טיפוס על פסגת קינגס, סרטון באתר יוטיוב מידע גאוגרפי באתר אנציקלופדיית ההרים הקנדית ההיסטוריה של שם ההר ההיסטוריה של הטיפוס על פסגת קינגס לפי מקור אחר הטיפוס הראשון על ההר היה בשנת 1912.
פסגת קינגס

האם התכוונתם ל... פסגת קינגס – הר בפרובינציית קולומביה הבריטית שבקנדה פסגת קינגס – הר במדינת איידהו שבארצות הברית פסגת קינגס – ההר הגבוה ביותר במדינת יוטה שבארצות הברית  פסגת קינג רכס קינג הר קינג
גוסטב גיומה

גוסטב אשיל גִיוֹמֶה (בצרפתית: Gustave Achille Guillaumet;‏ 26 במרץ 1840 – 14 במרץ 1887) היה צייר שהשתייך לאוריינטליזם הצרפתי. בנו של תעשיין. החל את הכשרתו אצל Picot, ו Barrias, וב-1857 התקבל לבית הספר הלאומי הגבוה לאמנויות היפות וקיבל פרס רומא. ב-1861 החל להציג באופן קבוע בסלון. ב-1862 התכוון לנסוע לרומא אך שינה כיוון ונסע לצפון אפריקה. למרות שורה של התקפי מלריה, היה זה ביקורו הראשון מתוך עשרה במרוקו ואלג'יר. היצירות שצייר בעקבות מסעותיו זכו להצלחה גדולה, ונמכרו במחירים גבוהים. הוא היה בין האמנים הבודדים שנדדו לדרום אלג'יר שם אורחות החיים המסורתיים עדיין לא נפגעו. הוא עסק בתיעוד המקומיים, מגוריהם ועבודתם מתוך חיבה גדולה. רק בשנה שלפני מותו ביקר לבסוף באיטליה, וסיים את חייו בפריז. Stevens Maryanne, western art and its encounter with the Islamic world 1798-1914, at Stevens Mary Anne(ed), The Orientalists : Delacroix to Matisse : European painters in northern Africa and the near East, Royal Academy of Arts, London, 1984, מדיה וקבצים בנושא גוסטב גיומה בוויקישיתוף גוסטב גיומה, באתר Discogs (באנגלית)
ניק קלאת'ס

ניקולס ויליאם "ניק" קלאת'ס (ביוונית: Νικόλαος Γουίλλιαμ "Νικ" Καλάθης; נולד ב-7 בפברואר 1989) הוא כדורסלן אמריקאי-יווני, המשחק בעמדת הרכז בקבוצת מונקו ובנבחרת יוון. הוא אחיו הצעיר של כדורסלן העבר פט קלאת'ס. קלאת'ס נבחר במקום ה-45 בדראפט 2009 על ידי מינסוטה טימברוולבס, אך בחר לשחק בליגה היוונית וחתם בפנאתינייקוס על חוזה ל-3 עונות תמורת 2.4 מיליון אירו. בעונתו הראשונה זכתה פנאתינייקוס באליפות יוון, וקלאת'ס רשם ממוצעים של 5.4 נקודות, 2.0 אסיסטים ו-2.2 ריבאונדים למשחק. ב-2011, בחצי גמר היורוליג נגד מונטפסקי סיינה, קלע 17 נקודות, מסר 2 אסיסטים, לקח 6 ריבאונדים ועזר לקבוצתו לעלות לגמר. במשחק הגמר גברה פנאתינייקוס על מכבי תל אביב וזכתה ביורוליג. במשחק קלאת'ס רשם 4 נקודות, 6 אסיסטים ו-2 חטיפות. בקיץ 2012 חתם קלאת'ס על חוזה לשנתיים בלוקומוטיב קובאן הרוסית, והוביל את הקבוצה לזכייה ביורוקאפ ב-2013 כשהוא קולע 12.9 נקודות, לוקח 5.9 ריבאונדים ומוסר 6.6 אסיסטים בממוצע למשחק ביורוקאפ. דאלאס מאבריקס קיבלה את הזכויות על קלאת'ס ממינסוטה והעבירה אותן לממפיס גריזליס. ב-20 באוגוסט 2013 חתם קלאת'ס לשנתיים בממפיס מליגת ה-NBA. בפברואר 2014 נבחר קלאת'ס לרוקי החודש עם 10.7 נקודות, 4.6 אסיסטים ו-3.6 ריבאונדים בממוצע למשחק. ב-18 באפריל 2014 הושעה קלאת'ס מ-20 משחקים ב-NBA לאחר שנמצא בדמו חומר בשם טמוקסיפן. ממפיס וארגון השחקנים ב-NBA מחו על ההחלטה להשעותו בטענה שהחומר אינו משפר ביצועים. ב-15 ביולי 2015 חזר קלאת'ס לפנאתינייקוס כשחתם על חוזה ל-3 עונות במועדון. בעונת 2017/2018 ביורוליג נבחר קלאת'ס לחמישיית העונה ביורוליג לאחר שרשם 14.5 נקודות, 3.8 ריבאונדים ו-8.0 אסיסטים בממוצע למשחק במפעל. במחזור הסיום של עונת 2018/2019 ביורוליג רשם 11 נקודות, 12 ריבאונדים ו-18 אסיסטים והפך לשחקן השני בהיסטוריית היורוליג להשיג טריפל דאבל. בעונת 2019/20 של היורוליג הפך לשחקן השני בהיסטוריית היורוליג בכמות האסיסטים שלו. בסיום העונה נבחר בפעם השנייה ברציפות לחמישיית העונה ביורוליג. ב-9 ביולי 2020 חתם קלאת'ס בברצלונה. פנרבחצ’ה ב-23 באוגוסט 2022 חתם קלאת׳ס בפנרבחצ׳ה. מונקו ב-17 ביוני 2024 חתם קלאת'ס במונקו. קלאת'ס זומן לראשונה לנבחרת יוון לקראת יורובאסקט 2009 וזכה איתם במדליית ארד. את הטורניר סיים קלאת'ס שהוא במקום הרביעי בחטיפות עם 1.6 למשחק. בנוסף רשם 4.1 נקודות, 2.1 ריבאונדים ושני אסיסטים, ב-17 דקות למשחק. באליפות העולם 2010, קלאת'ס רשם 4.5 נקודות, 2.2 ריבאונדים ו-2.5 אסיסטים במהלך הטורניר. בנוסף שיחק ביורובאסקט 2011, באליפות העולם 2014, ביורובאסקט 2015 וביורובאסקט 2017. מדיה וקבצים בנושא ניק קלאת'ס בוויקישיתוף ניק קלאת'ס, ברשת החברתית אקס (טוויטר) ניק קלאת'ס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) סערה ב-NBA: קלאת'ס נתפס על שימוש בסמים, באתר ערוץ הספורט, 20 באפריל 2014 ‏תם החלום: מכבי תל אביב סיימה את דרכה ביורוליג, באתר ספורט1, 4 באפריל 2019 קלאת'ס וקלייבורן בפנים: פורסמה חמישיית העונה ביורוליג, באתר הארץ, 9 במאי 2019
פסגת קינגס (איידהו)

פסגת קינגס (באנגלית: Kings Peak) הוא הר במחוז בנווה, במדינת איידהו שבארצות הברית. גובה הפסגה 1,060 מטרים מעל פני הים. ההר מתנשא לגובה של 112 מטרים מעל סביבתו. הפסגה ממוקמת 1.6 קילומטרים דרומית מערבית לעיירה סנט מאריז.  פסגת קינגס באתר הסקר הגאולוגי של ארצות הברית מפה טופוגרפית של פסגת קינגס פסגת קינגס באתר peakbagger תיאור מסלול הטיפוס על פסגת קינגס נתוני מזג אוויר עדכניים לפי גבהים מבט אווירי על אזור פסגת קינגס מזג אוויר עדכני עבור פסגת קינגס מידע גאוגרפי מידע על התנשאות ההר
רשימת צוות ה-WWE

ה-WWE הוא ארגון היאבקות אמריקאי שמשרדיו נמצאים בסטמפורד, קונטיקט. צוות העובדים ב-WWE מורכב ממתאבקים, מנג'רים, שדרנים, פרשנים, קריינים, מראיינים, שופטים, מאמנים, מפיקים, תסריטאים ועוד. החוזים בארגון מורכבים מחוזה פיתוח עד לרמה של חוזה לטווח ארוך של שנים. העובדים ברוסטר הראשי משתייכים לאחת התוכניות (Raw או סמאקדאון). כוח האדם של הארגון מאורגן להלן על ידי תפקידם ב-WWE: משפחת מקמהן היא בעלת המניות והבעלים של ה-WWE. בנוסף לתפקידים הארגונים של בני המשפחה, הם מופיעים גם כדמויות סמכותיות וכמתאבקים באופן לא תדיר במותגים השונים. הערה: ה-WWE מגדירים את מתאבקים אלה כחתומים בחברה, אך לא משתייכים לאף אחד מהמותגים, לכן נקראים מתאבקים חופשיים. הטבלה הבאה מתייחסת לחברי צוות השידור שמכסים את שידורי ה-WWE. קבוצה זו כוללת מגישים, שדרנים, פרשנים, קריינים, מראיינים, מארחי פאנל לפני ולאחר האירועים ואנליסטים. הרוסטר של הארגון באתר הרשמי של ה-WWE
יחסי אינדונזיה–אקוודור

יחסי אינדונזיה–אקוודור הם היחסים הדיפלומטיים שבין רפובליקת אינדונזיה לבין רפובליקת אקוודור. שתי המדינות הן חברות בארגון המדינות הבלתי מזדהות. היחסים בין המדינות כוננו ב-29 באפריל 1980, מאז שתי המדינות מקיימות שיתופי פעולה דו צדדיים בנושאים רבים. עד 2004, אינדונזיה הייתה מיוצגת על ידי שגרירות בקראקס ואקוודור הייתה מיוצגת על ידי שגרירות בטוקיו. בשנת 2004, אקוודור פתחה את שגרירותה בג'קרטה. מאז, היחסים בין המדינות השתפרו אף יותר. צנטריפוגה ביוני 2011, נפתחה רשמית השגרירות האינדונזית באקוודור. מאז, היחסים בין המדינות נשארו טובים. שתי המדינות קיימו גם וועדות משותפות בשנים 2010–2011 בג'קרטה, במפגשים אלו שתי הממשלות הצהירו כי בכוונתם להגביר את שיתוף הפעולה המסחרי, התקשורתי, התרבותי, חברתי, החינוכי ועוד. הסכם בדבר שיתוף הפעולה הכלכלי - 9 בנובמבר 2005 הסכם בדבר הקמת הוועדה המשותפת - 14 ביולי 2006 הסכם בדבר שיתוף פעולה בכרייה ובניצול האנרגיה - 14 ביולי 2006 הסכם בדבר שיתוף הפעולה בתקשורת - 14 ביולי 2006 הסכם בדבר ביטול דרישות הוויזה - 14 ביולי 2006 הסכם בדבר שיתוף פעולה מסחרי - 2012 בשנת 2016, שווי הסחורה שיוצאה מאינדונזיה לאקוודור הגיעה לסך 96.9 מיליון דולר אמריקאי והיא כללה מכוניות, מחשבים, דיו, גומי, בטריות ועוד. באותה שנה, שווי הסחורה שיוצאה מאקוודור הגיעה לסך 59.5 מיליון דולר אמריקאי והיא כללה אבקת קקאו, טבק מעובד ועוד. בשנת 2015, שווי הסחורה שיוצאה מאינדונזיה לאקוודור הגיעה לסך 85.3 מיליון דולר אמריקאי והיא כללה צנטריפוגה, מכוניות, בטריות, מחשבים, גומי ועוד. באותה שנה, שווי הסחורה שיוצאה מאקוודור לאינדונזיה הגיעה לסך 18.5 מיליון דולר אמריקאי והיא כללה אבקת קקאו, טבק מעובד ועוד. אינדונזיה מיוצגת באקוודור על ידי שגרירות שהיא מחזיקה בקיטו, בירת אקוודור. אקוודור מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. מדיה וקבצים בנושא יחסי אינדונזיה–אקוודור בוויקישיתוף יחסי החוץ בין המדינות, באתר משרד החוץ האינדונזי (ארכיון) Products that Indonesia exports to Ecuador (2016), The Observatory of Economic Complexity (באנגלית) (ארכיון) Products that Indonesia imports from Ecuador (2016), The Observatory of Economic Complexity (באנגלית) (ארכיון) Products that Indonesia exports to Ecuador (2015), The Observatory of Economic Complexity (באנגלית) (ארכיון) Products that Indonesia imports from Ecuador (2015), The Observatory of Economic Complexity (באנגלית) (ארכיון) מידע נוסף על השגרירויות
דייוויד האנטר מילר

דייוויד האנטר מילר (באנגלית: David Hunter Miller;‏ 2 בינואר 1875 – 21 ביולי 1961) היה עורך דין אמריקאי מומחה לאמנות, היסטוריון ופקיד בכיר במחלקת המדינה, שהשתתף בניסוח אמנת חבר הלאומים. מילר נולד בניו יורק, כבנם של כריסטיאנה (לבית ויילי) וולתר תומאס מילר (Walter Thomas Miller) שהיה חבר בבורסת הכותנה של ניו יורק(אנ'), מילר עבד במשרדו של אביו כסוכן מניות(אנ'). ב-1898 התנדב לצבא ארצות הברית ונלחם במלחמת ארצות הברית–ספרד. לאחר שחרורו ב-1900, נישא לשרה (לבית סימונס), לזוג לא היו ילדים. ב-1904 מילר החל ללמוד משפטים בבית הספר למשפטים של ניו יורק(אנ') שם קיבל תואר שני במשפטים (LL.M). עסק בעריכת דין בין השנים 1911–1929. גויס לצוות איסוף הנתונים(אנ') של נשיא ארצות הברית וודרו וילסון, גוף מומחים שאסף נתונים עבור ועידת השלום בפריז וכיהן כיועץ המשפטי של הוועדה האמריקאית לוועידה. בשנים 1929–1944 נשא בתפקיד בכיר במחלקת המדינה של ארצות הברית ועמד בראש המשלחת האמריקאית לוועידת האג של 1930 לקביעת המשפט הבינלאומי(אנ'). כהיסטוריון ומתעד פרסם עשרות ספרים בהם: אוסף מסמכים הקשורים לוועידת השלום בפריז, פורסמו בשנים 1924–1926 במהדורה מוגבלת וממוספרת שמנתה 22 כרכים והכילה גם קטעים מיומנו בשנים 1931–1948 פרסם אסופה בת 8 כרכים של אמנות וחוזים בינלאומיים אחרים של ארצות הברית, הספר על הסכם אלסקה פרסם לאחר פטירתו. נפטר ונקבר בווושינגטון. דייוויד האנטר מילר, באתר אנציקלופדיה בריטניקה (באנגלית) כתבי דייוויד האנטר מילר בפרויקט גוטנברג (באנגלית)
יחסי הממלכה המאוחדת – לוקסמבורג

בין הממלכה המאוחדת לבין הדוכסות הגדולה של לוקסמבורג מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות בנאט"ו. בשנת 1914 פלשו הגרמנים ללוקסמבורג וכבשו אותה, ובלוקסמבורג אף התמקם המטה הכללי הגרמני. בסוף מלחמת העולם הראשונה שחררו כוחות מדינות ההסכמה את לוקסמבורג מהכיבוש הגרמני. בשנת 1940 נכבשה לוקסמבורג בשנית על ידי גרמניה במהלך המערכה על צרפת ועל ארצות השפלה, ונותרה תחת כיבוש גרמני עד לשנת 1944. בדצמבר 1944 התחולל בשטחי לוקסמבורג הקרב על הבליטה, שבו ניסו הגרמנים להתקדם לעבר אנטוורפן מחדש, אך נבלמו על ידי בעלות הברית, ובכלל זה כוחות מהארמייה הבריטית השנייה. במהלך המלחמה ישבה בלונדון הממשלה הלוקסמבורגית הגולה (אנ'). לאחר המלחמה הצטרפו לוקסמבורג ובריטניה לנאט"ו, ומאוחר יותר היו שתיהן ממייסדות האיחוד האירופי. כיום היחסים בין שתי המדינות מוגדרים "מצוינים", ונהנים מקשרים פוליטיים, כלכליים, חברתיים ותרבותיים. שתי המדינות חברות בנאט"ו ובארגון לביטחון ולשיתוף פעולה באירופה, ומשתפות פעולה ביניהם במגוון תחומים. שתיהן גם חברות באיחוד האירופי, עד לפרישת הממלכה המאוחדת מהאיחוד האירופי הצפויה. לוקסמבורג מחזיקה בבריטניה שגרירות בלונדון, וקונסוליה כללית באדינבורו. מאידך, בריטניה מחזיקה בלוקסמבורג רק שגרירות בלוקסמבורג . מדיה וקבצים בנושא יחסי הממלכה המאוחדת – לוקסמבורג בוויקישיתוף אתר על יחסי מדינות
אוניברסיטת קארדיף

אוניברסיטת קארדיף (באנגלית: Cardiff University) היא אוניברסיטת מחקר ציבורית בקארדיף, ויילס, הממלכה המאוחדת אשר נוסדה בשנת 1883. נכון לשנת 2021, למדו באוניברסיטה כ-33,985 סטודנטים מ-138 מדינות, מתוכם כ-23,765 ללימודי תואר ראשון, ו-10,220 בלימודי תארים מתקדמים. היא האוניברסיטה ה-16 בגודלה בבריטניה במונחים של מספר הסטודנטים והיא מציעה למעלה מ-300 תוכניות לתואר. לאוניברסיטה 205,000 בוגרים מ-202 מדינות. האוניברסיטה חברה בקבוצת ראסל, בברית GW4, באיגוד של אוניברסיטאות חבר העמים הבריטי (ACU), באיגוד אוניברסיטאות חבר העמים הבריטי (ACU) ובאוניברסיטאות בריטניה (UUK). בשנת 1879 החלו דיונים על הקמת מכללה אקדמית בווילס. באוקטובר 1881 ממשלתו של ויליאם גלאדסטון מינתה ועדה אשר תבחן את הנושא. כשנתיים לאחר שהוועדה המליצה על הקמת אוניברסיטה, הוחלט על קארדיף למיקום המוסד. המכללה נוסדה ב-24 באוקטובר 1883, כאשר נלמדים בה ביולוגיה, כימיה, אנגלית, צרפתית, גרמנית, יוונית, היסטוריה, לטינית, מתמטיקה ואסטרונומיה, מוזיקה, וולשית, לוגיקה ופילוסופיה ופיזיקה. היה זה המוסד האקדמי הראשון בווילס שגם התיר לימודי נשים ואסר בחינת דת למועמדים. בתקופה זו המכללה לא הייתה עצמאית, אלא הוכפפה לאוניברסיטת לונדון, אוניברסיטת אוקספורד ואוניברסיטת קיימברידג'. בשנת 1893 הוקם בית הספר לרפואה. בשנת 1988 המוסד נכנס למשבר כלכלי חריף שכמעט ולא יצא ממנו. 26 בתי הספר האקדמיים של האוניברסיטה מחולקים לשלושה קולג'ים: הקולג' לאמנויות, מדעי הרוח ומדעי החברה הקולג' לביו-רפואה ומדעי החיים הקולג' למדעים פיזיים והנדסה דירוג שאנגחאי - מיקום 151–200 (2023) דירוג Times Higher Education - מיקום 190 (2024) דירוג QS - מיקום 154= (2024) דירוג שאנגחאי - מיקום 13–20 (2023) דירוג Times Higher Education - מיקום 24 (2024) דירוג QS לאוניברסיטאות - מיקום 24 (2024) נכון לשנת 2023, אנשי האקדמיה של האוניברסיטה כוללים 17 עמיתים בחברה המלכותית, 11 עמיתים באקדמיה המלכותית להנדסה (RAEng), שבעה עמיתים באקדמיה הבריטית, 21 עמיתים באקדמיה למדעי הרפואה, 32 עמיתים באקדמיה למדעי החברה ו-2 חברים באקדמיה הלאומית למדעים (NAS). שניים מבוגרי האוניברסיטה הם חתני פרס נובל: רוברט הובר (פרס נובל לכימיה לשנת 1988) ומרטין אוונס (פרס נובל לפיזיולוגיה או לרפואה לשנת 2007). פייסל אל-פאיז גלין דניאל מישל טרי יהודה באואר ריז ח'אן ג'ונתן קוק גלין דניאל מדיה וקבצים בנושא אוניברסיטת קארדיף בוויקישיתוף אתר האינטרנט הרשמי של אוניברסיטת קארדיף (הממלכה המאוחדת) אוניברסיטת קארדיף, ברשת החברתית פייסבוק אוניברסיטת קארדיף, ברשת החברתית אקס (טוויטר) אוניברסיטת קארדיף, ברשת החברתית אינסטגרם Facts and figures Honours and awards
רמת ברמל

רמת ברמל או מתלול ברמל (באנגלית: Bermel Escarpment) היא רמה תלולה, שאורכה 28 קילומטרים, המשתרעת בין בסיסו של מסיב פורד, לפסגת קינג, בהרי תיל שבאנטארקטיקה. שיאה של הרמה הוא בגובה של 400 מטרים מעל פני הים. במתלול הפרש גבהים של 300 - 400 מטרים בין רמת הקוטב, למשטח מכוסה הקרח שמצפון לרמה. שמה של הרמה ניתן לה על ידי הוועדה המייעצת לשמות אנטארקטיים, והיא נקראת על שם פיטר פ. ברמל (Peter F. Bermel), קרטוגרף של הסקר הגאולוגי של ארצות הברית, אשר יחד עם ארתור ב. פורד ( Arthur B. Ford) הוביל את משלחת הסקר של הסקר הגאולוגי אשר סקרה את האזור בין השנים 1960–1961, וכן הוביל את המשלחת של הסקר בין השנים 1962–1963 אשר סקרה את האזור שבין כף האלט לגבעות וילסון, ובין קרחון בירדמור להרי הורליק. חצי האי ברמל • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 228 רמת ברמל באתר הסקר הגאוגרפי של ארצות הברית רמת ברמל באתר הגאזט האנטארקטי המשווה SCAR של ממשלת אוסטרליה מידע היסטורי וגאוגרפי
פסגת קינג (אנטארקטיקה)

פסגת קינג (באנגלית: King Peak) היא הר בקצה המזרחי של רמת ברמל, 3 קילומטרים מערבית להר פאוול, במזרח הרי תייל שבאנטארקטיקה.  גובהו של ההר 2,200 מטרים מעל פני הים. שמו של ההר ניתן לו על ידי הסקר הגאולוגי של ארצות הברית. השם הוצע על ידי פיטר ברמל (Peter Bermel) וארתור ב. פורד (Arthur B. Ford) אשר עמדו בראש משלחת הסקר, ואשר סקרו את ההרים בין השנים 1960–1961. ההר נקרא על שם קלרנס קינג, המנהל הראשון של הסקר הגאולוגי, בין השנים 1879–1881. פסגות אחרות סביב פסגת קינג נקראות על שם המנהלים הבאים של הסקר הגאולוגי של ארצות הברית.  פסגת קינג באתר הסקר הגאולוגי של ארצות הברית פסגת קינג באתר הגאזט האנטארקטי של ממשלת אוסטרליה מפת הרי תייל(הקישור אינו פעיל) מידע היסטורי וגאוגרפי
הר פאוול (אנטארקטיקה)

הר פאוול (באנגלית: Mount Powell) הוא הר נישא, הסמוך לפסגת קינג (הר פאוול נמצא 2.8 קילומטרים מערבית לפסגת קינג), במזרח הרי תיל שבאנטארקטיקה. גובהו של ההר 2,195 מטרים מעל פני הים. שמו של ניתן לו על ידי הוועדה המייעצת לשמות אנטארקטיים, בהתבסס על הצעה של פיטר ברמל (Peter Bermel) וארתור פורד (Arthur Ford) שהובילו יחדיו את משלחת החקר להרי תיל מטעם הסקר הגאולוגי של ארצות הברית בין השנים 1960–1961. ההר נקרא על שם ג'ון וסלי פאוול, שהיה המנהל השני של הסקר הגאולוגי, בין השנים 1881-1894. פסגות נוספות באזור נקראות על שם מנהלי הסקר הגאולוגי.  הר פאוול באתר הסקר הגאולוגי של ארצות הברית מפת הרי תייל(הקישור אינו פעיל) מידע גאוגרפי והיסטורי מידע גאוגרפי ותצלום לוויין
הר פאוול

האם התכוונתם ל... הרים בארצות הברית: הר פאוול (הרי האפלצ'ים) – רכס הרים, חלק מהרי האפלצ'ים הר פאוול (קליפורניה) – במדינת קליפורניה הר פאוול (קולורדו) – ההר הגבוה ברכס גור, במדינת קולורדו פסגת פאוול – במדינת קולורדו הר פאוול (ניו מקסיקו) – במדינת ניו מקסיקו הר פאוול (יוטה) – במדינת יוטה הר באנטארקטיקה: הר פאוול (אנטארקטיקה) – הר ברכס תיל שבאנטארקטיקה
הוועדה המייעצת לשמות אנטארקטיים של בריטניה

הוועדה המייעצת לשמות אנטארקטיים של בריטניה (באנגלית: The UK Antarctic Place-Names Committee), המכונה בקיצור UK-APC, היא ועדה ממשלתית בבריטניה, המהווה חלק ממשרד החוץ וחבר העמים של בריטניה, והיא הגוף הממליץ על שמות גאוגרפיה בשטח הטריטוריה הבריטית באנטארקטיקה ובשטח איי ג'ורג'יה הדרומית ואיי סנדוויץ' הדרומיים. בהתאם להמלצות הוועדה השמות מאושרים על ידי הנציב העליון של הטריטוריה הבריטית באנטארקטיקה או הנציב העליון של איי ג'ורג'יה הדרומית ואיי סנדוויץ' הדרומיים. לאחר אישורים השמות מתפרסמים בגאזט האנטארקטי המשווה SCAR. בנוסף מפרסמת הוועדה מחקרים בנושא אקלים וסביבה. הוועדה רשאית להמליץ על שמות עבור אזורים אחרים באנטארקטיקה, מחוץ לשטחי הטריטוריה הבריטית (ומעבירה את המלצותיה לגופים נותני השמות הרלוונטיים - כגון הוועדה המייעצת לשמות אנטארקטיים, או ועדת השמות האנטארקטית של ניו זילנד). הוועדה המייעצת לשמות אנטארקטיים ועדת השמות האנטארקטית של ניו זילנד אתר האינטרנט הרשמי של הוועדה המייעצת לשמות אנטארקטיים של בריטניה קווים מנחים למתן שמות לאתרים באנטארקטיקה של הוועדה פרסומי הוועדה המייעצת לשמות אנטארקטיים של בריטניה